તેવા સમયે ભાજપે આ બધા દબાણને હળવું કરવાના ભાગરૂપે ખેડૂતલક્ષી નિર્ણય લેવાની ફરજ પડી છે. જેમાં સરકારે વરસાદ ખેંચાતા રાજ્યભરના ૧ લાખ ૨૭ હજાર એકર વિસ્તારના ઉભા પાકને નર્મદાનું પાણી આપવાનો નિર્ણય લીધો છે.જેમાં નર્મદા બંધમાંથી ખેડૂતો માટે ૨૦૦૦૦ ક્યુસેક પાણી સતત ૨૦ દિવસ સુધી છોડવામાં આવશે . જેમાં ઉત્તર ગુજરાતના સાબરકાંઠા, અરવલ્લી, ગાંધીનગર, મહેસાણા, પાટણ અને બનાસકાંઠાના અંદાજે ૪૦૦ તળાવો ભરાશે. તેમજ સુજલામ સુફલામ કેનાલમાં ૮૦૦ ક્યુસેક પાણી છોડવામાં આવશે. આ ઉપરાંત સૌની યોજના અંતર્ગત ૧૨૦૦ ક્યુસેક પાણી છોડી સૌરાષ્ટ્રના આજી-૧, મચ્છુ-૨, આકડીયા, ભીમદાદ, ગોમા જેવા બંધો નર્મદાના પાણીથી ભરાશે. રાજ્ય સરકારે પીવાના પાણીની સંભવીત જરૂરીયાત સામે આયોજન કર્યા બાદ ખેડૂતોને સિંચાઇ માટે પાણી આપવાનો સરકારનો નિર્ણય લીધો છે.